Geraldine Scholtz reik eerste enkelsnit uit - vaalweekblad
Video oomblikke voor vliegtuig naby Pretoria neerstort
Bakkie bots teen brug
Duisende voëls sonder blyplek vanaand - 6 hours ago
Video oomblikke voor vliegtuig naby Pretoria neerstort - 12 hours ago
Bakkie bots teen brug - 12 hours ago
Bestuurder van Pizza motorfiets beseer - 2 days ago
Wat doen jy vandag vir 67 minute? - 2 days ago
Knights karnuffel Benoni - 2 days ago
Geraldine Scholtz reik eerste enkelsnit uit
Groot dinge word vir dié pragtige sangeressie voorspel! Hou haar dop…
Foto met vergunning van "Flash that Studio"
Geraldine Scholtz, ’n talentvolle jong blondine met ’n sprankelende persoonlikheid, is besig om vir haarself naam te maak in die musiekbedryf. Haar eerste enkelsnit, SOMMER, is pas uitgereik en is reeds besig om radiogolwe oor te neem en musiekharte te verower.
Die sangeres se loopbaan het behoorlik momentum gekry, nadat sy vir Ronel Brink – Bobby van Jaarsveld se ma en bestuurder – ontmoet en ’n opname vir haar gespeel het. Ronel het onmiddellik bevestig dat Geraldine talent het en haar die geleentheid gegee om van Bobby se vertonings te open. Sedertdien het sy al by groot feeste, soos Innibos, opgetree en die voorreg gehad om groot gehore op die verhoog te vermaak. Sy is ook binnekort te sien by Aardklop.
Haar ouers ondersteun haar in alles wat sy doen en is altyd daar om haar by te staan. Sy sal graag eendag ’n liedjie saam met Bobby van Jaarsveld wil opneem en het baie groot planne vir die toekoms. “Tans is my droom om my eie album uit te bring en daarna nog vele meer. Ek wil ’n wêreldbekende sangeres wees en my lewenslesse met gehore deel. Ek droom al twee jaar daarvan om my eie musiek te deel en dit maak my gelukkig dat een van my vele drome bewaarheid word. Ek sing al vir twaalf jaar en wil niks anders doen nie,” verduidelik sy.
Sommer is ook op iTunes beskikbaar https://itunes.apple.com/za/album/sommer-single/id1270061699
Foto bo verskaf deur Flash that Studio